Onkel und Tante  das sind Verwandte, die man am liebsten nur von hinten sieht.  So werd in seller Oberett iwwermidich geläschdert.  Mer hann kä Zores gehatt met unserer Vewandtschaft. Die Leitcher ware in Ordnung  allegar. Kä schrohe Mannskerle voll Nauwe, kä Flabbes, kä Hewwel, kä Dollbohrer, kä beese Weibsleit mit nix wie Ferz im Härrn, kä Babbdruschel, kä Tulla, kä Schrappnell. Alles in Budder hätt ma san känne, awwer wann zu dem Haufe Fett noch jemand uff Deiwel komm raus bei jeder  bassende unn unbassende Geleechenhäät sei eichenes Fett dezugewwe muss, was ma a noch schlucke soll, leits emm doch alsemo schwer im Maa.